Szia! Üdv az OpenStreetMapen!

Sajnos a változtatásaid sok hibás címkét és jelölést tartalmaznak, ezért vissza kell vonnom őket. 

Itt van urbalazs szerkesztőtársunk nagyon jó videója magyarul, hogyan kell buszjáratokat létrehozni:

https://tube.grin.hu/w/29f0be9a-0363-41eb-a279-d17404cceadd

Nem egyszerű feladat és az alapértelmezett iD szerkesztőben nem is lehet, ha ez érdekel, akkor a JOSM szerkesztővel kell elkezdened megismerkedni.

A highway=busway buszsáv jellegű utakat jelöl: https://wiki.openstreetmap.org/wiki/Tag:highway=busway

A network címke eredetileg is rosszul volt használva itt Dunaharasztiban, nem a járatok számát kell beírni oda: https://wiki.openstreetmap.org/wiki/Key:network

Ha a Ventona Kft. neve megváltozott Ventona-Trans Kft.-re, akkor azt nem egyesével kéne cserélgetni, vannak erre hatékonyabb eszközök. Jelenleg 62 helyen még a korábbi név maradt, te csak 7 helyen cserélted ki, így felemás az adatbázis állapota: https://taginfo.openstreetmap.hu/search?q=Ventona#values

Ne add fel, nagyon örülünk az új szerkesztőknek, csak mielőtt belemerülnél a nagy szerkesztésekbe, előbb meg kell tanulnod hogyan működik ez a lassan 20 éves rendszer. Több ezren szerkesztik a térképet egyszerre, a legalapvetőbb szabályokat mindenkinek be kell tartania, csak így működhet ez.

Ha kérdésed merülne fel, a magyar szerkesztő közösség elérhetőségeit megtalálod ezen az oldalon: https://wiki.openstreetmap.org/wiki/Hungary/Közösség Ajánlom valahol kapcsolódj be a közösségbe valahol, kérdezhetsz, mindenki nagyon segítőkész.

Általános infók a magyar wikiben: https://wiki.openstreetmap.org/wiki/Hu:Kezdőlap

Angol nyelvű részletes bevezető: https://learnosm.org/en/

További jó térképezést! 